“Hierdie vennootskap is ongelooflik innoverend en opwindend. Buiten die bemagtiging van vissers om ’n beter prys te bekom en die bewusmaking onder verbruikers oor wie hul vis gevang het, is ons ook besig om die weg te baan vir ’n regverdiger, meer volhoubare voedselsisteem,” sê Dr. Serge Raemaekers, medestigter en projekdirekteur van ABALOBI, die isiXhosa woord vir kleinskaalse visser.
Al die vis wat deur hierdie kleinskaalse vissers gevang word, is heeltemal naspeurbaar deur die gebruik van ’n mobiele toepassing wat jy met jou slimfoon kan gebruik. Die reis en storie van elke vis word letterlik gevolg vanaf die vishoek in die water gegooi is, tot die vis in jou kombuis lê. Vyf noukeurige mede-ontwerpte toepassings vorm deel van die From Hook to Cook-stelsel, wat die bestuur en bemarking van vis en ander seebronne met ’n ekologiese en sosiale “storie” moontlik maak op ’n manier, wat heeltemal naspeurbaar is.